Source: http://public.mkab.hu/dev/dontesek.nsf/0/B218E93AAA495C84C1257FD80058806B?OpenDocument
Timestamp: 2019-01-19 22:46:12
Document Index: 32526507

Matched Legal Cases: ['Kúria ', 'Bíróság ', 'Kúria ', 'Bíróság ', 'Kúria ', 'bíróság ', 'bíróság ', 'bíróság ', 'Bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

IV/00719/2016
. IV/00719/2016
Jelen ügyhöz egyesítve lett(ek) a következő ügy(ek): IV/01061/2016, IV/01062/2016, IV/01063/2016, IV/01064/2016, IV/01065/2016, IV/01066/2016, IV/01067/2016,
Első irat érkezett: 04/07/2016
Az ügy tárgya: A Kúria Kfv.II.37.254/2015/10. számú ítélete elleni alkotmányjogi panasz (kisajátítás)
Az indítványozó - az Abtv. 27. §-a alapján - a Zalaegerszegi Közigazgatási és Munkaügyi Bíróság 3.K.27.182/2014/24. számú jogerős közbenső ítélete, valamint a Kúria Kfv.II.37.254/2015/10. számú ítélete alaptörvény-ellenességének megállapítását és megsemmisítését kéri az Alkotmánybíróságtól. Másodlagosan - az Abtv. 53. § (4) bekezdésére hivatkozással - kéri a közbenső ítélet, valamint a kúriai ítélet végrehajtásának a felfüggesztését az alkotmánybírósági eljárás befejezéséig.
Az indítványozó - az alkotmányjogi panaszra okot adó bírói eljárás felperese - a kisajátítási per körében a kisajátítási cél jogellenességén alapuló, a tisztességes eljáráshoz való jog, illetve a jogorvoslathoz való jog sérelmét panaszolja. E jog sérelméhez vezet, hogy a bíróságok bizonyítási indítványait elutasították - így az alkalmazott jogszabály közösségi joggal ellentétes voltára való felperesi hivatkozás elutasítását, továbbá döntéseiket nem minden tekintetben indokolták. A nézete szerint jogellenes kisajátítás révén sérült továbbá a tulajdonhoz való joga, valamint az Alaptörvény XV. cikke szerinti törvény előtti egyenlőséghez való joga a kisajátítással érintett és nem érintett tulajdonosok megkülönböztetése révén. .
Bakos Bernadett
a Zalaegerszegi Közigazgatási és Munkaügyi Bíróság 3.K.27.182/2014/24. számú jogerős közbenső ítélete, valamint a Kúria Kfv.II.37.254/2015/10. számú ítélete
I. cikk (2) bekezdés
IV_719_3_ind_kieg_anonim.pdf IV_719_0_2016_inditvany_anonim.pdf
A határozat száma: 3216/2016. (XI. 14.) AB végzés
2016.10.11 10:00:00 Teljes ülés
2016.10.24 13:00:00 Teljes ülés
2016.12.06 10:00:00 Teljes ülés
2018.11.06 10:00:00 Teljes ülés
3216_2016 AB végzés.pdf
Az Alkotmánybíróság teljes ülése alkotmányjogi panasz tárgyában meghozta a következő
Az Alkotmánybíróság felhívja a Zalaegerszegi Közigazgatási és Munkaügyi Bíróságot a 3.K.27.182/2014/24. sorszámú közbenső ítélete végrehajtásának felfüggesztésére.
[1]	1. Az Alkotmánybíróság előtt nyolc indítványozó kezdeményezésére folyamatban van a Zalaegerszegi Közigazgatási és Munkaügyi Bíróság (a továbbiakban: bíróság) 2014. december 3. napján meghozott 3.K.27.182/2014/24. sorszámú jogerős közbenső ítélete, valamint a Kúria mint felülvizsgálati bíróság 2015. december 9. napján meg­ho­zott Kfv.II.37.254/2015/10. sorszámú (helyesen: közbenső) ítélete alaptörvény-ellenességének vizsgálata.
[2]	Az indítványra okot adó ügyben a bíróság időközben meghozott 128. sorszámú ítéletével jogerősen elbírálta a Zala Megyei Kormányhivatal Hatósági Főosztálya kisajátítás tárgyában hozott, ZAB/040/484-15/2014. számú határozat, illetve a 2014. július 19-én kelt ZAB/040/481-12/2014. számú határozat törvényességének felülvizsgálata iránt előterjesztett kereseteket.
[3]	2. Az indítványozó 2016. október 19-én érkezett beadványában jelezte, hogy a jogerős ítélet következtében a kisajátított ingatlanok lebontása várható, ami végleges és visszafordíthatatlan módon megszünteti a kisajá­tí­tás­kori állapotot.
[4]	3. Az Alkotmánybíróságról szóló 2011. évi CLI. törvény (a továbbiakban: Abtv.) 61. § (1) bekezdése szerint az Alkotmánybíróság eljárásában kivételesen a kifogásolt döntés végrehajtásának felfüggesztésére hívja fel a bíróságot (többek között) akkor, ha az alkotmánybírósági eljárás várható tartamára vagy súlyos és helyrehozhatatlan kár vagy hátrány elkerülése érdekében ez indokolt, és a bíróság az 53. § (4) bekezdése alapján a döntés végrehajtását nem függesztette fel.
[5]	A jelen esetben kivételesen a bíróságnak a kifogásolt döntés végrehajtásának felfüggesztésére való felhívása indokolt. Ezért az Alkotmánybíróság az Abtv. 61. § (1) bekezdés a) pont első fordulata és b) pontja alapján a rendelkező rész szerint határozott.
az Alkotmánybíróság elnökhelyettese
. 04/07/2016
. constitutional complaint aimed at establishing the lack of conformity with the Fundamental Law and annulling the judgement No. Kfv.II.37.254/2015/10 of the Curia (expropriation)
. 3216/2016. (XI. 14.)